**ELŐTERJESZTÉS**

**Velem községi Önkormányzat Képviselő-testületének**

**2022. május 23-i ülésének**

**2.. napirendi pontjához**

**BESZÁMOLÓ**

**Velem községi Önkormányzat 2021. évi gazdálkodásának teljesítéséről**

Az államháztartásról szóló 2011. évi CXCV. törvény 91. § (1) bekezdése értelmében a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

**INDOKOLÁS**

Velem községi Önkormányzat Képviselő-testületének a 3/2021. (II. 16.) számú rendeletével fogadta el az önkormányzat 2021. évi költségvetését hiány tervezése nélkül.

**Bevételi források és azok teljesítése**

Az önkormányzat 2021. évi bevételeit – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési bevételek*

**1. Működési célú támogatások államháztartáson belülről**

Központilag szabályozott bevételek(jogcímenként a 2. mellékletben) teljesítése összességében 100,00%-os, a támogatások a törvény szerinti ütemezésben, illetve a megítélt többlet támogatások alapján érkeznek.

Az egyéb működési célú támogatások államháztartáson belülről teljesítése 62,42% .

**2. Közhatalmi bevételek**

A helyi adó és az egyéb közhatalmi bevételek teljesítése 95,29%-os, mivel a legtöbb adónemnél az elvárt befizetés megérkezett.

**3. Működési bevételek** teljesülése 93,33%-os.

A bevételek alakulását a Velemi Gesztenyenapok befolyásolta, ezért a teljesítés az év végéig elmaradt a tervezettől.

Összességében a működési célú költségvetési bevételek teljesítése 92,59%-os.

*Felhalmozási célú költségvetési bevételek (címenként részletesen a 3. mellékletben)*

**4. Felhalmozási célú támogatások államháztartáson belülről**

Teljesítés 99,79 % volt.

**5. Felhalmozási bevételek**

Teljesítés nem volt.

**6. Felhalmozási célú átvett pénzeszközök** között lakossági hozzájárulás érkezett, itt a teljesítés 52.90%.

Összességében a felhalmozási költségvetési bevételek a fentiekben részletezett okokból 99,37%-os teljesítést mutatnak.

*Finanszírozási bevételek*

Jelenleg folyószámla hitelkerettel az önkormányzat nem rendelkezik és egyéb külső forrás bevonására sem került sor.

A belső finanszírozás bevételeiben az előző évi maradvány igénybevétele szerepel, a zárszámadáskor elfogadott összegben.

***Összességében*** az önkormányzat 2021. évi bevételei 254 865 212 Ft-ot tettek ki, a teljesítés aránya 98,12%.

**Kiadások alakulása**

Az önkormányzat 2021. évi kiadásait – kiemelt előirányzatok, és rovatrend szerinti bontásban – az 1. számú melléklet tartalmazza.

*Működési célú költségvetési kiadások*

**6. A működési célú kiadási előirányzatok** (személyi juttatások, munkaadói járulékok, dologi kiadások, ellátottak juttatásai, egyéb működési célú kiadások) mindegyike némileg időarányos alatti teljesítést mutat.

Összességében a működési célú költségvetési kiadások teljesítése 83,22%-os.

*Felhalmozási célú költségvetési kiadások (címenként részletesen az 4. mellékletben)*

**7. Beruházások és felújítások**

Az év folyamán beszerzésére került egy lamináló gép a könyvtárba 8 499 Ft értékben, egy lombfújó gép a kommunális munkához 41 990 Ft értékben. Az Identitás projekt keretében bútorok beszerzésére került sor 974 030 Ft értékben, a Gesztenyenapokra papírvágó gép, laminálógép, sátor, motorfűrész kerültek beszerzésre 686 848 Ft értékben. A Stirling Villa fűtéséhez keringető szivattyút vásároltunk 135 240 Ft értékben. Az Óvodai tornaszoba is elkészült 10 574 107 Ft-ot költöttünk rá a pályázatból. A Kőszeghegyaljai Csapadékvízrendszer kiépítése befejeződött 42 133 373 Ft-ot fizettünk ki. A Rákóczi utca 96 szám alatti Kőház felújításának Barangolás projekt is befejeződött, erre 75 148 035 Ft-ot fizettünk ki. Elindult az Orvosi Rendelő beruházása, erre 13 334 122 Ft került kifizetésre. A beruházások 2021. év végére összességében 143 036 244 Ft-ot tettek ki ez 88,72%-os, a felújítások pedig a fentiek miatt 31,20%-os teljesítést mutatnak.

**8. Egyéb felhalmozási célú kiadások**

Teljesítés 190 594 Ft.

Összességében a felhalmozási költségvetési kiadások a fentiekben részletezett okokból 2021. év végére 88,35%-os teljesítést mutatnak.

*Finanszírozási kiadások*

A finanszírozási kiadások (1 070 421 Ft) között az előző év végén kapott központi támogatás előlegének elszámolása szerepel.

***Önkormányzati szinten*** a kiadások 2021.évi teljesülése 86,50%-os, főként a felhalmozási célú előirányzatok teljesítési aránya miatt.

***Összegezve*** az önkormányzat 2021.évi gazdálkodását a bevételek teljesülése 254 865 212 Ft volt, amely elegendő forrást biztosított a kiadások teljesítéséhez 224 673 189 Ft.

Velem, 2022. május 16.

Bakos László s. k.

polgármester

 

 

**Előzetes hatásvizsgálat**

**a 2021. évi költségvetés teljesítéséről szóló Velem községi Önkormányzat Képviselő-testülete**

**/2022.(V…...) önkormányzati rendeletéhez (Zárszámadás)**

A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A törvény 17. § (2) bekezdése alapján az előzetes hatásvizsgálat keretében az alábbi tényezők vizsgálata szükséges:

**Társadalmi-gazdasági hatása:**

A jelen költségvetési rendelet-tervezet összeállításakor értékelésre kerültek mindazon feladatok, amelyek az önkormányzat 2021. évi költségvetésének végrehajtását befolyásolták, teljesítését megalapozták.

A zárszámadási adatok alapján megállapítható, hogy a 2021. évi költségvetésben kitűzött célok, feladatok teljesültek. Az önkormányzat 2021. évben is hitel felvétele nélkül gazdálkodhatott.

**Környezeti, egészségi körülmények**:

A rendeletben foglaltak végrehajtásának közvetlen egészségügyi, környezetre gyakorolt hatásai nincsenek, a jogszabályok által az önkormányzatok kötelezettségeként meghatározott ágazati feladatokat nem veszélyeztette.

**Adminisztratív terheket befolyásoló hatása**:

A zárszámadási rendelet-tervezet annak mellékletei és szöveges indoklása átfogóan határozták meg a 2021. évi feladatellátásokat, a feladatellátások során felmerülő adminisztratív terheket. Az adminisztráció erősítése abból a szempontból is indokolt, hogy a közpénzek felhasználása még fokozottabban átláthatóbb legyen, illetve, hogy a törvényességi előírásoknak eleget tegyen az önkormányzat.

**Egyéb hatása:** Nincs.

**A jogszabály megalkotásának szükségessége, a jogalkotás elmaradásának várható következményei:** Az államháztartásról szóló 2011. évi CXCV. törvény 91. § (1) bekezdése értelmében a helyi önkormányzat költségvetésének végrehajtására vonatkozó zárszámadási rendelet tervezetét a jegyző készíti elő és a polgármester terjeszti a képviselő-testület elé úgy, hogy az a képviselő-testület elé terjesztését követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

A rendelet megalkotásának elmaradása a Kormányhivatal törvényességi intézkedését vonja maga után.

**A rendelet alkalmazásához szükséges feltételek**:

A rendelet-tervezet összeállításának tárgyi, személyi, szervezeti feltételei a Kőszegi Közös Önkormányzati Hivatalánál rendelkezésre álltak.

Velem, 2022. május 16.

**Velem községi Önkormányzat Képviselő-testületének**

**../2022.(V. .) önkormányzati rendelete a 2021. évi költségvetés teljesítéséről**

Velem községi Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, valamint az Alaptörvény 32. cikk (1) bekezdés a) és f) pontjaiban meghatározott feladatkörében eljárva a következőket rendeli el:

***1. A 2021. évi költségvetés bevételeinek teljesítése***

**1. §** Velem községi Önkormányzat Képviselő-testülete a 2021. évi költségvetési bevételeit az alábbiak szerint határozza meg:

a) Eredeti előirányzat 94 839 824 forint,

b) Módosított előirányzat 122 275 473 forint,

c)Teljesítés 116 310 640 forint.

***2. A 2021. évi finanszírozási bevételek teljesítése***

**2. §** (1) Velem községi Önkormányzat Képviselő-testülete a 2021. évi finanszírozási bevételeit az alábbiak szerint határozza meg:

a) Eredeti előirányzat 137 392 434 forint,

b) Módosított előirányzat 137 475 827 forint,

c) Teljesítés 137 475 827 forint.

(2) A bevételek jogcímenkénti részletezését az 1. melléklet, kiemelt előirányzatonkénti részletezését az 1.és 2. melléklet, a fejlesztési bevételek feladatonkénti részletezését a 3. melléklet tartalmazza.

***3. A 2021. évi költségvetés kiadásainak teljesítése***

**3. §** Velem községi Önkormányzat Képviselő-testülete a 2021. évi költségvetési kiadásait az alábbiak szerint határozza meg:

a) Eredeti előirányzat 231 161 837 forint,

b) Módosított előirányzat 258 680 879 forint,

c) Teljesítés 223 602 768 forint.

***4. A 2021. évi finanszírozási kiadások teljesítése***

**4. §** (1) A 2021. évi finanszírozási kiadások teljesítése:

a) Eredeti előirányzat 1 070 421 forint,

b) Módosított előirányzat 1 070 421 forint,

c) Teljesítés 1 070 421 forint.

(2) A kiadások kiemelt előirányzatonkénti részletezését a 1. melléklet, a fejlesztési kiadások feladatonkénti részletezését az 4. melléklet tartalmazza.

***5. A 2021. évi költségvetés bevételeinek és kiadásainak teljesítése***

**5. §** (1) Velem községi Önkormányzat Képviselő-testülete a működési célú költségvetési bevételek 2021. évi előirányzatainak teljesítését összesen 71 011 087 forintban hagyja jóvá, melyből:

a) működési célú támogatások:

aa) működési célú önkormányzati támogatások 29 262 594 forint,

ab) elvonások és befizetések bevételei 0 forint,

ac) működési célú támogatások államháztartáson belül 5 563 573 forint,

b) működési célú saját bevételek 27 332 373 forint,

c) közhatalmi bevételek 7 623 166 forint,

d) működési célú átvett pénzeszköz 1 229 381 forint.

(2) Velem községi Önkormányzat Képviselő-testülete a felhalmozási célú költségvetési bevételek 2021. évi előirányzatainak teljesítését összesen 45 299 553 forintban hagyja jóvá, melyből

a) felhalmozási célú támogatások:

aa) felhalmozási célú állami támogatások 0 forint,

ab) felhalmozási célú önkormányzati támogatások 0 forint,

ac) felhalmozási célú támogatások államháztartáson belül 45 082 653 forint,

b) felhalmozási bevételek 0 forint,

c) felhalmozási célú egyéb átvett pénzeszközök 216 900 forint,

e) felhalmozási kölcsön visszatérülés 0 forint.

(3) Velem községi Önkormányzat Képviselő-testülete a működési célú költségvetési kiadások 2021. évi előirányzatainak teljesítését összesen 80 033 265 forintban hagyja jóvá, melyből

a) a személyi jellegű kiadások 9 451 663 forint,

b) a munkaadókat terhelő járulékok 1 378 571 forint,

c) a dologi jellegű kiadások 50 917 558 forint,

d) ellátottak pénzbeli juttatásai 2 493 906 forint,

e) egyéb működési célú kiadások -támogatások, elvonások, befizetések- 15 791 567 forint.

(4) Velem községi Önkormányzat Képviselő-testülete a felhalmozási célú költségvetési kiadások 2021. évi előirányzatainak teljesítését összesen 143 569 503 forintban hagyja jóvá, melyből

a) beruházások 143 036 244 forint,

b) felújítások 342 665 forint,

c) egyéb felhalmozási célú kiadások 190 594 forint, melyből kölcsönnyújtás 0 forint.

(5) A 7. melléklet az önkormányzat vagyonmérlegét, a 8. melléklet az európai uniós támogatással megvalósuló projektek bevételeit és kiadásait tartalmazza.

***6. A 2021. évi maradvány megállapítása***

**6. §** (1) Velem községi Önkormányzat Képviselő-testülete a 2021. évben képződött 30 192 023 forintban hagyja jóvá.

(2) A pénzmaradvány elszámolását, levezetését és felhasználását a 6. melléklet tartalmazza.

(3) Velem községi Önkormányzat Képviselő-testülete a 2021. évi maradványa tekintetében a következőket rendeli el:

a) Az (1) bekezdés alapján, Velem községi Önkormányzat 30 192 023 Ft maradványából 30 000 000 Ft az önkormányzat 2022. évi költségvetéséről szóló 1/2022. (II.09.) számú rendeletében szerepel, a rendelet szerinti működési és fejlesztési célokra, a különbözetet, 192 023 Ft-ot a 6. melléklet szerint a működési kiadásainak emelésére engedélyezi.

***7. Záró rendelkezések***

**7. §** Ez a rendelet a kihirdetését követő napon lép hatályba.

Dr. Zalán Gábor s. k. Bakos László s. k.

jegyző polgármester

